Alvydas Medalinskas

Alvydas Medalinskas (g. 1963 m. lapkričio 30 d. Vilniuje) – politologas, Lietuvos politinis bei visuomenės veikėjas.

 Biografija 
1970–1973 m. mokėsi Vilniaus 31-oje, 1973–1981 m. 41-oje vidurinėje mokykloje. 1981–1985 m. studijavo Vilniaus universiteto Pramonės ekonomikos fakultete.

1985–1988 m. Lietuvos žemės ūkio ekonomikos instituto asistentas. 1988 m. Sąjūdžio (LPS) iniciatyvinės grupės narys, 1989–1990 m. LPS atsakingasis sekretorius. 1990–1992 m. LR-AT pirmininko pavaduotojo Bronislavo Kuzmicko padėjėjas. 1991–1992 m. studijavo Londono universitete, Londono ekonomikos ir politikos mokslų mokykloje, tarptautinių santykių magistras. 1993–1994 m. Vilniaus universiteto tarptautinių santykių instituto direktoriaus pavaduotojas.

Rengė komentarus Lietuvos televizijos laidai „Panorama“, dienraščiui „Lietuvos rytas“, „Laisvosios Europos“ radijui užsienio politikos tema.

1994–1996 m. dirbo diplomatinį darbą Londone. 1996–2000 m. ir 2000–2003 m. LR Seimo narys, 2000–2001 m. Užsienio reikalų komiteto pirmininkas.http://www3.lrs.lt/n/rinkimai/20001008/kandvl.htm-151762.htm 2000–2004 m. kadencijos Seimo naryshttp://www3.lrs.lt/pls/inter3/dokpaieska.showdoc_l?p_id=205714&p_query=Medalinsko&p_tr2=2 2003–2004 m. prezidento Rolando Pakso patarėjas užsienio politikos klausimais. 2004 m. Tarptautinės politikos centro direktorius. 2008–2013 m. dienraščio „Respublika“ politikos redaktorius, nuo 2013 m. Lietuvos ryto televizijos laidų vedėjas. Mykolo Romerio universiteto Politikos mokslų katedros lektorius. Bendradarbiauja dienraštyje „Lietuvos žinios“.

1990 m. Lietuvos socialdemokratų partijos (LSDP) narys, 1991–1993 m. LSDP tarybos narys, 1991–1992 m. LSDP atsakingasis sekretorius. 1996–2003 m. Lietuvos liberalų sąjungos narys, sąjungos pirmininko pavaduotojas.Liberalai pašalino iš partijos A. Medalinską, 2002-10-31

Žmona Daiva, duktė Gabija.http://www.vrk.lt/statiniai/puslapiai/rinkimai/416_lt/Kandidatai/Kandidatas68029/Kandidato68029Anketa.html

 Įvertinimas 
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024
 2003 m. Sausio 13-osios atminimo medalis http://www3.lrs.lt/pls/inter3/dokpaieska.showdoc_l?p_id=198727&p_tr2=2

 Šaltiniai 

Kategorija:Seimo nariai
Kategorija:Lietuvos politologai